Amerikalik xonim pul berishdan bosh tortgani uchun erkakka o‘t qo‘yib yubordi

AQShning Missuri shtati, Sent-Luis shahri politsiyasi pul berishdan bosh tortgani uchun mahalliy fuqaroni yoqib yuborgan ayolni qo‘lga oldi. Bu haqda “RIA Novosti” xabar berdi.

Politsiya ma’lumotlariga ko‘ra, Uillen Kollinz garajida mashinasini ta’mir qilayotgan 51 yoshli erkak oldiga borib, undan pul berib turishini so‘ragan. U iltimosini rad etganida esa ayol yonida turgan ballondagi yonilg‘ini erkakning ustiga quyib, yondirgichda o‘t qo‘yib yuborgan.
Jabrdiyda jiddiy kuyish jarohatlarini olgan. Sent-Luis prokuraturasi Kollinzni salomatlikka og‘ir ziyon yetkazishda ayblab, qamoqqa olishga qaror qildi.